Aldous, Benjamin James (2019-04)
AFRIKAANSE OPSOMMING: Die beweging bekend as “Fresh Expressions of Church” (FEoC), wat mens sou kon vertaal met vars uitdrukkings van Kerk-wees, is ‘n groeiende sending geïnformeerde benadering en is ‘n reaksie op die afname van getalle in die hoofstroomkerke van die Weste. Akademies refleksie op die FEoCbeweging in die Verenigde Koninkryke en die globale Noorde het begin om te floreer. Baie min van hierdie refleksie van enige aard in verband met die beweging, bestaan binne die Suid-Afrikaanse konteks. Hierdie navorsing vra die vraag of die FEoC-beweging ‘n gepaste reaksie is op die afname van getalle en ook of dit die gepaste reaksie op die kerkplanting inisiatiewe van die Anglikaanse Kerk in Suid-Afrika kan wees? Daar word ook gevra hoe behoort ‘n vars kontekstuele uitdrukking van kerk daar uit te sien? In navolging van die werk van die ekklesiologie en etnografiese netwerk bied die navorser ‘n etnografiese studie van die “Community Supper” wat ‘n vars uitdrukking van kerk-wees van die St Peter’s Mowbray-gemeente in Kaapstad verteenwoordig. Die navorser het ‘n in diepte ondersoek van die gemeenskap gedoen deur deelnemde observasie en semi-gestruktureerde onderhoude om te probeer agterkom wat die geleefde en konkrete alledaagse ervarings van hierdie vars uitdrukking van kerk-wees is, nadat al reeds sewe jaar bestaan. In die data-versamelingsproses was die gedagte om die ervarings van die Community Supper-gemeenskap oop te maak en te begryp. Hierdie gemeenskap het as ‘n kerklik gemarginaliseerde gemeenskap gegroei na ‘n volwasse en volhoubare gemeeskap. Die resultate het ‘n gemeenskap openbaar wat met ‘n vorm van “kerklike genade” leef. Die navorsing stippel die organiese ontwikkeling van die “Community Supper” uit in verhouding met ‘n aantal vrae wat oor Anglikaanse ekklesiologie gevra word. Die “kerklike genade” laat ruimte vir ‘n diverse liggaam van mense wat een keer ‘n week bymekaar kom en wat gewoonlik ‘n eenvoudige bediening van die nagmaal insluit. Die resultate openbaar verder ‘n gemeenskap wat hulle inoefen in wat die beteken om mens te wees deur die toksiese Apartheids-verlede te dekonstrueer en geloof outentiek opvoer deur godsdienstige toegewendheid. Die resultate openbaar ook die krag wat daarin bestaan om saam te eet, ‘n maaltyd te deel en om ‘n plek vol gasvryheid te wees. Die werk open verder ‘n aantal vrae oor hoe die Anglikaanse Kerk in Suid-Afrika op die skerp afname in getalle in baie van die stedelike sentrums kan reageer deur nuwe kontekstuele kerke te begin? Laasgenoemde kan volgens die navorser geskied deur nuwe kontekstuele kerke te begin deur prosesse van luister, diens en groeiende dissipelskap wat help vorm gee aan liturgie en kerklike strukture wat “van onder” opgebou word.
Please refer to this item in SUNScholar by using the following persistent URL: http://hdl.handle.net/10019.1/106062